
ОТ ВИКТОР БОРИСОВ – ЗАМ.КМЕТ НА ОБЩИНА НЕСЕБЪР

ОТНОСНО: Актуализация на годишна програма за управление и разпореждане с общински имоти за 2026г. 
          УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
 Между Община Несебър и „Булмикс инвест“ ООД, ЕИК 102917778, със седалище и адрес на управление гр.София, ул.“Добрила“ №5-9, представлявано от Петър Николаев Константинов – управител е сключен договор  №25/13.11.2024г. за учредяване на безвъзмездно право на ползване за срок от 5години върху общински имот представляващ 110кв.м от поземлен имот с кадастрален идентификатор 51500.200.9 по КК и КР на гр.Несебър, находящ се в м.”Баира”, трайно предназначение Горска, с начин на трайно ползване – Друг вид дървопроизводителна гора, целия на площ 673кв.м., АОС №6865/26.08.2024г., представляващи Дял I  съгласно приложения проект за реално ползване на ПИ 51500.200.9, за обслужване на Тръбен кладенец ТК-2 „Булмикс инвест Кошарица“ с дълбочина 120м, собственост на дружеството във връзка с процедура за удължаване на срока на издаденото от Директора на Басейнова дирекция „Регион Черноморски“ разрешение за водовземане №2151 0070/08.07.2008г., изменено и продължено с Решение №1141/07.07.2013г.
В Общински съвет – Несебър е постъпило заявление с вх.№301/16.06.2026г. от „Булмикс инвест“ ООД, с което дружеството е заявило желанието си договор  №25/13.11.2024г. да бъде прекратен предсрочно по взаимно съгласие и правото на ползване да бъде учредено в полза на Сдружение „Комплекс Бей Вю Вилас – Сдружение с нестопанска цел в частна полза“ ЕИК 208725807, представлявано от Пенка Атанасова Нейкова - председател, с оглед продължаване на процедурата по издаване на разрешително за водовземане от ТК-2. 
С решение №752 от Протокол №27/26.06.2026г. Общински съвет – Несебър на основание чл.39 ал.4 от Закона за Общинската собственост дава съгласие да бъде учредено безвъзмездно право на ползване върху 110/673кв.м идеални части от поземлен имот с кадастрален идентификатор 51500.200.9 по КК и КР на гр.Несебър, находящ се в м.”Баира”, в полза на Сдружение „Комплекс Бей Вю Вилас – Сдружение с нестопанска цел в частна полза“ ЕИК 208725807, редставлявано от Пенка Атанасова Нейкова – председател, за целите на обслужване, поддръжка и експлоатация на Тръбен кладенец №2 и за провеждане на административни процедури по водовземане пред Басейнова дирекция „Черноморски регион“ от сдружението. 
Към момента на приемане на програмата за управление и разпореждане с имоти – общинска собственост за 2026г. за ПИ 51500.200.9 по КК и КР на гр.Несебър беше налице действащ договор, поради което имота не е включен в програмата като обект за действие по разпореждане. С приемане на решение №752 от Протокол №27/26.06.2026г., с което ОС-Несебър дава съгласие да се сключи нов договор за право на ползване  върху 110/673кв.м от ПИ 51500.200.9 по КК и КР на гр.Несебър, следва програмата за управление и разпореждане с общинско имущество за 2026г. да се актуализира с включването на гореописания имот. 
Предвид, че на основание т.3 от решение №752 от Протокол №27/26.06.2026г. Общински съвет – Несебър е издадена заповед за прекратяване на договор  №25/13.11.2024г. сключен между Община Несебър и „Булмикс инвест“ ООД, ЕИК 102917778, и  тъй като учредяване на право на ползване върху имота  в полза на Сдружение „Комплекс Бей Вю Вилас – Сдружение с нестопанска цел в частна полза“ с цел издаване на разрешение за водовземане не може да бъде извършено без имота да е включен годишната програма, предлагаме Общински съвет – Несебър да допусне предварително изпълнение на решението с оглед защита на здравето и живота на жители на община Несебър, живущи в комплекса и защита на обществения интерес.
Предвид горното, предлагаме Общински съвет-Несебър на основание на  чл.21, ал.1,  т.12 от ЗМСМА да вземе следното 
Р Е Ш Е Н И Е :
1.На основание чл.2, ал.3 от Наредба №5 за РПУРОИ, Общински съвет – Несебър актуализира годишната програма за управление и разпореждане с общински имоти за 2026г., като в Раздел ІІІ точка Д подточка Д1 : „Земеделски имоти, които Община Несебър има намерение да предостави под аренда, наем или да учреди право на ползване“, се допълва с 110кв.м от поземлен имот с кадастрален идентификатор 51500.200.9 по КК и КР на гр.Несебър, находящ се в м.”Баира”, трайно предназначение Горска, с начин на трайно ползване – Друг вид дървопроизводителна гора, целия на площ 673кв.м., АОС №6865/26.08.2024г., представляващи Дял I съгласно приложения проект за реално ползване на ПИ 51500.200.9.
2. На основание чл.60 от АПК, с оглед защита на обществените интереси на гражданите на Община Несебър, в частност на собствениците на обекти в „Комплекс Бей Вю Вилас“, както и ползвателите и обитателите и членовете на техните домакинства, и с цел спазване на законовите срокове допуска предварително изпълнение на настоящото решение.

